Foto: Prezident matbuot xizmati Shavkat Mirziyoyevning Surxondaryoga tashrifi davom etmoqda. Prezident Termiz tumanidagi «Inter Silk Pro» qo‘shma korxonasiga qarashli pillaxonaga borganidan so‘ng, uning yonida non pishirayotgan ayollar bilan muloqot qilgan. Bu haqda davlat rahbarining matbuot xizmati xabar qilmoqda. Qayd etilishicha, Shavkat Mirziyoyev non pishirayotgan ayollar bilan suhbatlashib, ularning turmush sharoitlari, ish jarayoni bilan qiziqqan. Eslatib o‘tamiz, avvalroq Shavkat Mirziyoyev Surxondaryoda innovatsion pillaxona bilan tanishgani xabar berilgandi. Shu yerning o‘zida turli loyihalar taqdimoti ham o‘tkazilgan.